1. **Stamoplysning**

***Projekttitel***

Udarbejdelse af ”Kulturelt byggeprogram”

***Kontaktperson***

Michael Tolstrup

Faglig koordinator

Tlf.: 2114 8033

mto@syddjurs.dk

1. **Ansøger**

***Ansøger***

Syddjurs Bibliotek

Lundbergsvej 2

8400 Ebeltoft

Souschef Inge Birkeholm

ibi@syddjurs.dk

***Økonomisk ansvarlig***

Michael Tolstrup

Faglig koordinator

Syddjurs Kommune

mto@syddjurs.dk

Tlf.: 21 14 80 33

1. **Slutrapport**

***Projektstatus (max. 1000 tegn)***

Projektet er realiseret fuldt i overensstemmelse med projektbeskrivelsen i ansøgningen af 1. november 2013. Således har der været gennemført inddragende processer/workshops med medarbejderne på tværs af de to institutioner Syddjurs og Museum Østjylland, ligesom der også er gennemført inddragelsesprocesser med de kommende brugere af det integrerede bibliotek/museum i form af et bredt udsnit af Ebeltofts borgere.

Endvidere er der gennemført en inspirationsstudietur med henblik på at indhente den nyeste viden indenfor integrerede samarbejder mellem kulturinstitutioner som biblioteker og museer på den ene side og erhverv og øvrige kulturfunktioner på den anden side. Dette særligt med henblik på at belyse bibliotekernes transformation fra ”samling til service” og bibliotekernes nye, udvidede funktion i lokalsamfundet som møde-, oplevelses- og læringssted.

Processer, der betyder, at der i dag er tale om et positivt og velkonsolideret samarbejde mellem medarbejderne fra de to institutioner – dette i et omfang, hvor institutionernes medarbejdere sammen primo juni måned er medarrangører af en tre-dages kulturfestival i Ebeltoft, der præsenterer det nye projekt. Vi er således overbeviste om, at vi jf. ansøgningen er på vej til at etablere et ikke tidligere set partnerskab mellem to store kulturbærende institutioner.

Ligeledes er der også allerede nu tale om et særdeles velfungerende samarbejde med ”Den Ny Maltfabrik”, som de to institutioner (bibliotek og museum) skal indgå som en integreret del af.

Sidst men ikke mindst er der udarbejdet et ”Kulturelt byggeprogram”, der nu danner værdigrundlag for såvel det fysiske byggeprogram, såvel som den pågående organisationsopbygning. Udarbejdelsen af ”Det kulturelle byggeprogram” har – jf. ansøgningen - været det samlede mål for projektet og indeholder værdier og principper for det kommende samarbejde, indretning og formidling og danner som sådan platform for det fysiske byggeprogram.

***Projektrapport (max. 2000 tegn)***

Omdrejningspunktet for det samlede projekt har været fortløbende afholdelse af workshops, seminarer og studietur for ledere og medarbejdere ved Museum Østjylland og Syddjurs Bibliotek, hvilket har sikret en succesfuld indledende samintegration af institutionerne ved udvikling af fælles værtsskab, fælles kompetenceudvikling og udvikling af nye relationer.

Projektet har således været særdeles vellykket, og medarbejderne har ønsket at gå videre med samarbejdet. Dette blandt andet med henblik på afholdelse af en række arrangementer for de kommende brugere af fællesinstitutionen allerede fra sommeren 2015 - to år før den planlagte åbning af det nybyggede biblioteks-/museumshus.

På baggrund af ovenstående er der – jf. projektplanen – udarbejdet et første udkast til det ”Kulturelle byggeprogram”. Dette program er præsenteret for ledere og politisk udvalg februar måned.

I forbindelse med ansættelsen af en bygherrerådgiver foråret 2015 (jf. nedenfor), er der endvidere afholdt 1-2 yderligere workshops med deltagelse af bygherrerådgiveren, således at der nu er sikret en god ’afleveringsforretning’ til det videre forløb, hvor udarbejdelsen af et fysisk byggeprogram nu er i fuld gang.

***Afvigelser i forhold til projektplan***

Der er ingen afvigelser i forhold til indholdet i projektplanen. Der er alene tale om afvigelser i tidsplanen, hvor der er ansøgt om og bevilliget projektforlængelse, jf. nedenfor.

***Overholder projektet tidsplanen***

For at kunne afslutte projektet med den endelige udarbejdelse af det Kulturelle byggeprogram (jf. ansøgningsmaterialet), blev det vurderet afgørende at afvente ansættelsen af den bygherrerådgiver, der skulle forestå byggeriet af det nye biblioteks-/museumshus samt restaureringen af den gamle maltfabrik, der skal rumme erhvervs- og øvrige kulturfunktioner. Ansættelsen af denne bygherrerådgiver er sket i et fællesskab mellem Syddjurs Kommune og bestyrelsen for Den Erhvervsdrivende fond Den ny Maltfabrik og er ikke en del af nærværende projekt.

Det har dog fra begyndelsen været centralt for nærværende projekt, at projektets sidste aktiviteter skete med deltagelse af bygherrerådgiveren, der har som en af sine væsentligste opgaver at indarbejde det ”Kulturelle byggeprogram” i det efterfølgende fysiske rum- og byggeprogram. For at sikre den bedst mulige kontinuitet og efterfølgende integrering af bibliotek og museum betragtede vi det således som helt essentielt, at bygherrerådgiveren er en del af de afsluttende faser.

Der blev derfor søgt om projektforlængelse til 10. april 2015, hvilket blev bevilliget af Kulturstyrelsen i skrivelse af 17. december 2014.

1. **Generelt**

Ingen bemærkninger